ສາທາລະນະ​ລັດ ປະຊາທິປະ​ໄຕ ປະຊາ​ຊົນ​ລາວ

ສັນຕິພາບ​ ເອກະລາດ ປະຊາທິປະ​ໄຕ ​ເອກະ​ພາບ ວັດທະນະ​ຖາວອນ

\*\*\*\*\*\*\*\*\*\*\*\*\*\*

***ບົດ​ລາຍ​ງານ***

**ການໄປທັດສະນສຶກສາກ່ຽວກັບວຽກງານ**

**ຝຶກອົບຮົມວິຊາຊີບ ແຕ່ວັນທີ 4 – 9 ພຶດສະພາ 2014 ທີ່ປະເທດ ກໍາປູເຈຽ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

***ຮຽນ :*** ທ່ານປະທານສູນກາງສະຫະພັນແມ່ຍິງລາວ ທີ່ເຄົາລົບ ແລະນັບຖື.

​ ***ເລື່ອງ :***ລາຍງານການໄປທັດສະນະສຶກສາທີ່ປະເທດ ກໍາປູເຈຽ

* ອີງຕາມຂໍ້ຕົກລົງຂອງປະທານຄະນະບໍລິຫານງານສູນກາງສະຫະພັນແມ່ຍິງລາວ ວ່າດ້ວຍການເເຕ່ງຕັ້ງຄະນະປະທານ ແລະພະນັກງານໄປທັດສະນະສຶກສາ ແລກປ່ຽນບົດຮຽນກ່ຽວກັບວຽກງານ ຝຶກອົບຮົມວິຊາຊີບ ແຕ່ວັນທີ 4 – 9 ພຶດສະພາ 2014 ທີ່ປະເທດ ກໍາປູເຈຽ.
* ອີງຕາມການເຄື່ອນໄຫວວຽກງານຕົວຈິງ.

1. ***ທິມງານທັດສະນະສຶກສາ:*** ທັງໝົດມີ 9 ທ່ານ; ດັງມີລາຍຊ່ືລຸ່ມນີ້:
2. ທ່ານ ນ. ຄໍາຈັນ ພົມແສງສະຫວັນ ຮອງປະທານສູນກາງສະຫະພັນແມ່ຍິງລາວ.
3. ທ່ານ ນ. ລາວັນ ສຸດທິສານ ຫົວນ້າສູນອົລຮົມແມ່ຍິງລາວ
4. ທານ ນ. ບົວສີ ນາຖາວົງ ປະທານສະຫະພັນແມ່ຍິງແຂວງ ຊຽງຂວາງ.
5. ທ່ານ ນ. ລໍາພອຍ ສີອັກຄະຈັນ ປະທານສະຫະພັນແມ່ຍິງ ນະຄອນຫລວງ ວຽງຈັນ.
6. ທ່ານ ນ. ບົວຈັນ ນາມມະວົງ ຮອງປະທານສະຫະພັນແມ່ຍິງແຂວງ ຫລວງພະບາງ
7. ທ່ານ ນ. ຄໍາປຸ່ນ ບຸນມະນີ ຫົວໜ້າສູນຝຶກວິຊາຊີບ ນະຄອນຫລວງ ວຽງຈັນ.
8. ທ່ານ ນ. ບຸດດາ ຈັນທະກຸມມາ ຫົວໜ້າສູນຝຶກວິຊາຊີບແຂວງ ຊຽງຂວາງ.
9. ທ່ານ ນ. ຈັນສະໝອນ ແສງຫາລາດ ຮອງພະແນກ ຝຶກອົບຮົມວິຊາຊີບ.
10. ທ່ານ ນ. ບົວພັນ ຍົດສະຫັວດ ວິຊາການ ສະຫະພັນແມ່ຍິງແຂວງ ຫລວງພະບາງ.
11. ***ການເຄື່ອນໄຫວຕົວຈິງ:***
12. ວັນທີ 4 / 5 / 2014:

* ທິມງານເດີນທາງຈາກ ນະຄອນຫລວງວຽງຈັນ ເຖິງ ນະຄອນ ພະນົມເປັນ.
* ທ່ຽວຊົມ ພະລາດຊະວັງ, ຫໍພິພິດຕະພັນຂ້າລ້າງເຜົ່າພັນ, ວັດພະນົມເປັງ.

1. ວັນທີ 5 / 5 / 2014:

* ຢ້ຽມຢາມຫອ້ງການ ອາຟີດາ ( APHEDA ). ຟັງການລາຍງານຫຍໍ້ກ່ຽວກັບໂຄງການ.
* ເຂົ້າພົບຫົວໜ້າກົມເສດຖະກິດ ກະຊວງການແມ່ຍິງ ຟັງການລາຍງານການຈັດຕັ້ງປະຕິບັດແຜນພັດທະນາ ແລະແຜນຍຸດທະສາດພັດທະນາແມ່ຍິງ ( ເມຣີຣັດຕະນະ ) ແຕ່ປີ 2016 – 2020 ແລະ 2020​- 2025.
* ຢ້ຽມຢາມສູນຝຶກອົບຮົມວິຊາຊີບເມືອງ ມົງຣືໄຊ ແຂວງ ບັດຕໍາບອງ. ຟັງການລາຍງານການດໍາເນີນການຝຶກອົບຮົມ, ລົງເບິ່ງກິດຈະກໍາ ຕໍ່າຫູກ, ປຸງແຕ່ງອາຫານ, ຕັດຫຍິບ, ເສີມສວຍ, ລ້ຽງປາ, ສວນກ້າເບຽໄມ້.

1. ວັນທີ 6 / 5 / 2014:

* ຢ້ຽມຢາມຫອ້ງການພະແນກການແມ່ຍິງແຂວງ, ຟັງການລາຍງານຫຍໍ້ກ່ຽວກັບສະພາບການຈັດຕັ້ງຂອງພະແນກ ແລະສະມາຄົມແມ່ຍິງແຂວງ.
* ຢ້ຽມຢາມຫອ້ງການເມືອງ ຂະມໍໂກນ, ຟັງການລາຍງານກ່ຽວກັບການດໍາເນີນກິດຈະກໍາຝຶກອົບຮົມ, ການຄຸ້ມຄອງບໍລິຫານສູນ, ການນໍາໃຊ້ຫລັກສູດສິດສອນ, ການພັດທະນາການສິດສອນ ແລະການໃຫ້ທຶນສິນເຊື່ອຂອງສູນ ເມືອງ ມົງຣຶໄຊ ແລະສູນ ຂະມໍໂກນ ແລະແລກປ່ຽນບົດຮຽນລະຫວ່າງ 2 ປະເທດ.
* ຢ້ຽມຢາມຄອບຄົວລ້ຽງປາ, ປູກຜັກປອດສານພິດ. ເຮືອນເພາະພັນປາຂອງສູນ.

1. ວັນທີ 7 / 5 / 2014:

* ຢ້ຽມຢາມຄອບຄົວຕົວແບບປູກໄມ້ໃຫ້ໝາກແບບປະສົມປະສານ, ໂຄງການຫອ້ງນໍ້າສະອາດແບບມີສ່ວນຮ່ວມ ແລະໂຄງການສ້າງໂອ່ງເກັບນໍ້າຝົນແບບມີສ່ວນຮ່ວມ.
* ເດີນທາງກັບຄືນນະຄອນ ພະນົມເປັນ.

1. ວັນທີ 8 / 5 / 2014:

* ທ່ຽມຊົມຕົວເມືອງ, ຕະຫລາດ.
* ເດີນທາງກັບຄືນນະຄອນຫລວງ ວຽງຈັນ.

1. ***ຜົນໄດ້ຮັບ:***
2. ບົດຮຽນການແບ່ງຂັ້ນຄຸ້ມຄອງເປັນຕົ້ນແມ່ນຂັ້ນມະຫາພາກເປັນຜູ້ວາງແຜນຍຸດທະສາດ, ຕິດຕາມ,ກວດກາ. ຂັ້ນແຂວງເປັນຜູ້ຈັດຕັ້ງປະຕິບັດ.
3. ການປະກອບພະນັກງານເພດຍິງໃສ່ຕໍາແໜ່ງການນໍາແຕ່ຂັ້ນເຊັ່ນ: ນະໂຍບາຍຂອງລັດຖະບານໄດ້ກໍານົດການນໍາຂັ້ນແຂວງໃຫ້ມີຮອງເຈົ້າແຂວງເພດຍິງ 1 ທ່ານ, ຂັ້ນເມືອງໃຫ້ມີຮອງເຈົ້າ ເມືອງ 1 ທ່ານ. ຮອງເຈົ້າແຂວງ ແລະຮອງເຈົ້າເມືອງທີ່ເປັນເພດຍິງຊີ້ນໍາວຽກງານແມ່ຍິງ ແລະເດັກນອ້ຍ.
4. ການຄຸ້ມຄອງບໍລິຫານສູນ: ໄດ້ຮັບທຶນຈາກ APHEDA ປຸກສ້າງສູນ ເພືອ່ອໍານວຍຄວາມສະດວກໃນການຮຽນການສອນ. ມີງົບປະມານລົງຕິດຕາມ, ຊຸກຍູ້,ການປະສານງານລະຫວ່າງ ບັນດາ NGO ແລະຂະແໜງການທີ່ກ່ຽວຂອ້ງ.
5. ການພັດທະນາການຮຽນການສອນ: ການນໍາໃຊ້ຫລັກສູດການສິດສອນມີການພັດທະນາເປັນປະຈໍາ, ມີຊ່ຽວຊານຈາກພາຍໃນ ແລະຕ່າງປະເທດມາສິດສອນ ແລະນໍາພາປະຕິບັດຕົວຈິງ,ມີອຸປະກອນທັນສະໄໝປະກອບເຂົ້າໃນການສິດສອນເຊັ່ນ: ນໍາໃຊ້ VDO ປະກອບພາບປະຈັກຕາ.ໄລຍະການຝຶກອົບຮົມຍາວ ມີພາກປະຕິບັດຕົວຈິງ ແລະຊ່ວງເວລາຝຶກປະຕິບັດຕົວຈິງນັກຮຽນຍັງໄດ້ສ້າງລາຍຮັບ ເພືອ່ເປັນທຶຶນປະກອບອາຊີບ
6. ຄວາມຍືນຍົງ: ການດໍາເນີນກິດຈະກໍາແມ່ນເລີ່ມແຕ່ນອ້ຍຫາໃຫຍ່, ນັກຮຽນທີ່ຮຽນຈົບແຕ່ລະວິຊາສາມາດນໍາເອົາຄວາມຮູ້ໄປຈັດຕັ້ງປະຕິບັດໃນທອ້ງຖິ່ນ ພ້ອມທັງໄດ້ຮັບການຍົກລະດັບ ເພືອ່ພັດທະນາຄຸນນະພາບຂອງສີມືແຮງງານ, ລັດໄດ້ຊຸກຍູ້ໃຫ້ນັກຮຽນດໍາເນີນກິດຈະກໍາປະກອບອາຊີບເປັນກຸ່ມ, ລັດຖະບານໄດ້ສະໜັບສະໜູນດິນ ແລະທຶນປຸກສ້າງໂຄງລ່າງດາເນີນກິດຈະກໍາ. ນັກຮຽນທີ່ຮຽນຈົບໄດ້ຍົກລະດັບ ເພືອ່ພັດທະນາຄຸນນະພາບສີມື. ຢູ່ພາຍໃນສູນມີຄູຝຶກຄົບແຕ່ລະວິຊາ ແລະໄດ້ສ້າງໃຫ້ເປັນຜູ້ຊໍານານງານ, ມີວິຊາການຜະລິດລູກປາ ເພືອ່ສະໜອງໃຫ້ນັກຝຶກອົບຮົມທີ່ຮຽນຈົບຈໍານວນ 200 ໂຕ ໃນເບື້ອງຕົ້ນ ໂດຍບໍ່ຄິດໄລ່ມູນຄ່າ. ພາຍຫລັງຮຽນຈົບມີທຶນສິນເຊື່ອສະໜອງໃຫ້ດໍາເນີນກິດຈໍະກໍາ.
7. ການຄຸ້ມຄອງທຶນສິນເຊື່ອ: ມີການວາງແຜນການຄວາມຕອ້ງການທຶນດໍາເນີນກິດຈະກໍາຂອງແຕ່ລະຂະແໜງວິຊາຊີບລະອຽດ ເພືອ່ປະກອບອາຊີບ. ການສະໜອງສິນເຊືອ່ມີການຕິດຕາມ, ກວດກາເປັນລະບົບ ແລະການຈັດຕັ້ງທີ່ກ່ຽວຂອ້ງມີຄວາມຮັບຜິດຊອບສູງ.
8. ***ຕີລາຄາຂໍ້ສະດວກ, ຂໍ້ຫຍຸ້ງຍາກ***

ກ. ຂໍ້ສະດວກ:

* ສູນກາງສະຫະພັນແມ່ຍິງລາວອໍານວຍຄວາມສະດວກໃຫ້ຄະນະຊີ້ນໍາ, ຫົວໜ້າສູນໄດ້ມາຖອດຖອນບົດຮຽນ ເພື່ອໄປຊີ້ນໍາ ແລະຈັດຕັ້ງປະຕິບັດພາຍໃນແຕ່ລະສູນ.
* APHEDA ໄດ້ສະໜອງທຶນ ແລະອໍານວຍຄວາມສະດວກໃນການເຄ່ືອນໄຫວ, ພາກສ່ວນທີ່ກ່ຽວຂອ້ງໄດ້ໃຫ້ຄວາມຮ່ວມມື, ສະໜອງຂໍ້ມູນ ແລະແລກປ່ຽນບົດຮຽນເປັນຢ່າງດີ.
* ທິມງານໄດ້ມີຄວາມສາມັກຄີເປັນເອກະພາບ ແລະຕັ້ງໜ້າແລະປ່ຽນບົດຮຽນໃນການຈັດຕັ້ງປະຕິບັດ

ຂ. ຂໍ້ຫຍຸ້ງຍາກ:

* ການເດີນທາງໄກໃຊ້ເວລາຫລາຍ ບາງຄັ້ງລົງຢ້ຽມຢາມກຸ່ມເປົ້າໝາຍຊັກຊ້າ.

1. ***ພາກສະເໜີ:***
2. ສະເໜີສູນກາງສະຫະພັນແມ່ຍິງອໍານວຍຄວາມສະດວກໃຫ້ຄະນະຊີ້ນໍາສູນໄປຖອດຖອນບົດຮຽນຫລາຍປະເທດຕື່ມອີກ.
3. ສະເໜີ APHEDA ສະໜອງງົບປະມານຕິດຕາມຊຸກຍູ້, ເຜີ່ມເວລຝຶກອົບຮົມ, ຍົກລະດັບຂີດຄວາມສາມາດການຄຸ້ມຄອງບໍລິຫານສູນໃຫ້ຄະນະຮັບຜິດຊອບສູນຕ່ືມ ແລະທຶນຖອດຖອນບົດຮຽນຈາກປະເທດອື່ນອີກ.
4. ສະເໜີວິຊາການຈາກ ກໍາປູເຈຽ ລົງເບິ່ງແຕ່ລະສູນ ແລະແນະນໍາບົດຮຽນອີກຕື່ມ.